Document ID: 32004R0526

32004R0526
L 085/3
JURNALUL OFÍCIAL AL UNIUNII EUROPENE
REGULAMENTUL (CE) NR. 526/2004 AL COMISIEI
din 22 martie 2004
de modificare a caietului de sarcini pentru o denumire care figurează în anexa la Regulamentul (CE) nr. 1107/96 privind înregistrarea denumirilor de origine și a indicațiilor geografice (Espárrago de Navarra)
COMISIA COMUNITĂȚILOR EUROPENE,
având în vedere Tratatul de instituire a Comunității Europene.
având în vedere Regulamentul (CEE) nr. 2081/92 al Consiliului din 14 iulie 1992 privind protecția indicațiilor geografice și a denumirilor de origine ale produselor agricole și alimentare (1), în special articolul 9,
întrucât:
(1)
În conformitate cu articolul 9 din Regulamentul (CEE) nr. 2081/92, Spania a solicitat pentru denumirea „Espárrago de Navarra”, înregistrată ca indicație geografică protejată de Regulamentului(CE) nr. 1107/96 al Comisiei din 12 iunie 1996 privind înregistrarea indicațiilor geografice și a denumirilor de origine în conformitate cu procedura prevăzută în articolul 17 din Regulamentul (CEE) nr. 2081/92 al Consiliului (2), modificări în descrierea produsului și a zonei geografice.
(2)
În urma examinării acestei cereri de modificare, s-a considerat că este vorba de modificări care nu sunt minore.
(3)
În conformitate cu procedura prevăzută la articolul 9 din Regulamentul (CEE) nr. 2081/92 și deoarece nu este vorba de modificări minore, procedura prevăzută la articolul 6 se aplică mutatis mutandis.
(4)
S-a considerat că este vorba în acest caz de modificări conforme cu Regulamentul (CEE) nr. 2081/92. Nu s-a transmis Comisiei nici o declarație de opoziție, în sensul articolului 7 din regulamentul menționat, în urma publicării în Jurnalul Oficial al Uniunii Europene (3) a modificărilor respective.
(5)
În consecință, aceste modificări trebuie să fie înregistrate și publicate în Jurnalul Oficial al Uniunii Europene,
ADOPTĂ PREZENTUL REGULAMENT:
Articolul 1
Modificările care figurează în anexa I la prezentul regulament se înregistrează și se publică în conformitate cu articolul 6 alineatul (4) din Regulamentul (CEE) nr. 2081/92.
Fișa recapitulativă care reia principalele elemente din caietul de sarcini figurează în anexa II la prezentul regulament.
Articolul 2
Prezentul regulament intră în vigoare în a douăzecea zi de la publicarea în Jurnalul Oficial al Uniunii Europene.
Prezentul regulament este obligatoriu în toate elementele sale și se aplică direct în toate statele membre.
Adoptat la Bruxelles, 22 martie 2004.

Labels: 3
18
17
6